Document ID: /roh_data/filtered/fineweb-2-filterrobots_roh.jsonl.gz/61507

COVID-19 Taskforce Surselva – concepts da schurmetg
Arisguard la sesiun d'unviern vegnenta han il cussegl federal e la regenza cantunala prescret ulteriuras mesiras. Per l'elaboraziun da concepts da schurmetg per infrastructuras communalas han las vischnauncas da Breil/Brigels, Ilanz/Glion, Lumnezia e Sursaissa Mundaun fundau ina taskforce ensemen cun la Surselva Turissem SA. Quella ei plinavon responsabla per la coordinaziun ed il brat denter las vischnauncas e la destinaziun turistica e tgira era la communicaziun anoraviars. Aschia sa vegnir garantiu ina realisaziun e controlla unificada dils concepts da schurmetg. Las pretensiuns als concepts da schurmetg e las controllas ein vegnidas augmentadas. Risguardei per plascher che la situaziun epidemiologica sa spert puspei semidar resp. las mesiras san puspei vegnir accentuadas. S'informei regularmein davart actualisaziuns ed adattei corrispundentamein Vies concept da schurmetg.
Nus engraziein per Vies sustegn e sperein che nus dumigneien communablamein d'entscheiver la sesiun d'unviern e che nus vegnien sauns atras igl unviern.
23-12-2020
COVID-19 Taskforce Surselva